Motiejūnų HE tvenkinys

Motiejūnų HE tvenkinys – tvenkinys Lietuvoje Motiejūnuose, Širvintų rajone, 4 km į rytus nuo Širvintų.http://ezerai.vilnius21.lt/motiejunuhe-v7609.html Sudarytas užtvenkus Širvintos upę (Šventosios intakas) 93,4 km nuo jos žiočių. Tvenkinio ilgis iš šiaurės rytų į pietvakarius – 5,96 km, plotis – iki 0,48 km. Šiaurinėje dalyje yra 8 salos (4 didžiausios: 0,49 ha, 0,13 ha, 0,06 ha ir 0,05 ha). Į vakarus yra 0,7 km ilgio įlanka, į kurią įteka Želvos upė, į rytus – 0,4 km įlanka, į kurią įteka Juodės upė. Altitudė 115,5 m. Krantai vietomis aukštoki. Tvenkinio šiaurrytinis galas užpelkėjęs, į šiaurę nuo jo stūkso Girelės miškas, į pietus – Vabalės miškas. Aplinkui daugiausia plyti dirbami laukai ir pievos. Šalia tvenkinio įsikūrę kaimai: Nečionys, Cegelnė, Bajorai, Juodkos, Gavėniai. Šiaurine pakrante eina kelias , pietine – kelias Nr.4314 (Paširvintis – Alionys I).

Tvenkinys įrengtas 1959 m., kai buvo pastatyta 220 kW galios mažoji hidroelektrinė.https://www.lsta.lt/files/Leidiniai/Lietuvos%20HIDROENERGETIKA/Knyga_Lietuvos%20HIDROENERGETIKA.pdf 

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Širvintų rajono tvenkiniai